09.07.2018 toitlustusteenuse osutamise ja varakasutuse lepingu nr 2-2/18/468-1 muudatus

Tallinn							08.05.2024 nr 2-2/24/468-4
						
Riigi Kaitseinvesteeringute Keskus, registrikood 70009764, aadress Järve 34a, 11314 Tallinn, keda esindab põhimääruse alusel Riigi Kaitseinvesteeringute Keskuse peadirektor Magnus-Valdemar Saar (edaspidi üürileandja) ühelt poolt

ja

Messhall OÜ, registrikood 14202055, aadress Ülesõidu tn 8, 45108 Tapa ja PIANO Foorum OÜ, registrikood 11345209, aadress Hobujaama 10, 10151 Tallinn, keda esindab põhikirja ja volituse alusel René Toomse (edaspidi üürnik), teiselt poolt, sõlmisid 09.07.2018 sõlmitud toitlustusteenuse osutamise ja varakasutuse lepingu 2-2/18/468-1 („Tapa sõdurikodu toitlustus- ja jaemüügiteenuse osutamiseks” (viitenumber 196493)) muudatuse lähtudes üürileandja poolt üürnikule 06.03.2024 saadetud teatest nr 2-14/24/1125-1 ning riigihangete seaduse § 123 lg 1 punktist 7 alljärgnevalt:

1.	Üürnikul on alates 08.05.2024 keelatud lepingu alusel müüa nende ettevõtete tooteid, kes tegutsevad Venemaal ning kes seeläbi saavad kasu agressorriigis toimuvast äritegevusest ning maksude maksmise kaudu agressorriigis toetavad Venemaa agressiooni Ukrainas. 

1.1.	30.04.2024 seisuga on nimetatud ettevõtted järgmised: Alibaba Group Holding Limited, Auchan, Barry Callebaut, Bacardi, Bolero Group, Bonduelle, Buzzi Unicem, Camozzi Group, China National Offshore Oil Corporation (CNOOC), China National Petroleum Corporation, China Railway Construction Corporation, China State Construction Engineering Corporation, CK Birla Group, Comnav Technology Ltd., Dahua Technology, Danieli, DP World, DMG Mori Aktiengesellschaft, eKassir Osaühing, ESAB (Elektriska Svetsnings-Aktiebolaget), Fluxys, Great Wall Motor, Houston Astros, Hikvision, Japan Tobacco International, Kerui Group, Knauf, Leroy Merlin, Liberian International Ship & Corporate Registry (LISCR), Mars Inc., Metro AG, Mondelēz International, Inc., Nestlé, OpenWay Group, PepsiCo, Philip Morris International, Procter & Gamble, Rockwool International, SLB, Shandong Odes Industry Co., Ltd., Sinopec, Şişecam Group, Spinner, Subway, Unilever, Vičiūnai Group, Xiaomi Corporation, Yves Rocher, Zhejiang Geely Holding Group.

1.2.	Punktis 1.1 nimetatud ettevõtete nimekiri võib lepinguperioodil muutuda. Üürileandja võib igal ajal üürnikuga toodete nimekirja ja lubatavust täpsustada ning vajadusel peab üürnik toote asendama nimekirja mittekuuluva ettevõtte tootega.

2.	Muudatus allkirjastatakse mõlema poole poolt digitaalselt.

ÜÜRILEANDJA:						ÜÜRNIK:

(allkirjastatud digitaalselt)					(allkirjastatud digitaalselt)
Magnus-Valdemar Saar					René Toomse
peadirektor 						põhikirja ja volituse alusel